
LIETUVOS RESPUBLIKOS ŽEMĖS ŪKIO MINISTRAS


ĮSAKYMAS
DĖL ŽEMĖS ŪKIO MINISTRO 2015 M. BIRŽELIO 26 D. ĮSAKYMO NR. 3D-538 „DĖL LIETUVOS KAIMO PLĖTROS 2014–2020 METŲ PROGRAMOS PRIEMONĖS „INVESTICIJOS Į MIŠKO PLOTŲ PLĖTRĄ IR MIŠKŲ GYVYBINGUMO GERINIMĄ“ VEIKLOS SRITIES „MIŠKO VEISIMAS“ ĮGYVENDINIMO TAISYKLIŲ PATVIRTINIMO“ PAKEITIMO

2021  m. liepos 30 d. Nr. 3D-487
Vilnius


P a k e i č i u Lietuvos kaimo plėtros 2014–2020 metų programos priemonės „Investicijos į miško plotų plėtrą ir miškų gyvybingumo gerinimą“ veiklos srities „Miško veisimas“ įgyvendinimo taisykles, patvirtintas Lietuvos Respublikos žemės ūkio ministro 2015 m. birželio 26 d. įsakymu Nr. 3D-538 „Dėl Lietuvos kaimo plėtros 2014–2020 metų programos priemonės „Investicijos į miško plotų plėtrą ir miškų gyvybingumo gerinimą“ veiklos srities „Miško veisimas“ įgyvendinimo taisyklių patvirtinimo“:
. Pakeičiu 17.10.2 papunktį ir jį išdėstau taip:
„. patvirtintas VMT direktoriaus įgalioto asmens (kai miškas veisiamas privačioje žemėje) arba valstybinių miškų valdytojo įgalioto asmens (kai miškas veisiamas valstybinėje žemėje);“. 
. Pakeičiu 17.11 papunktį ir jį išdėstau taip:
„. sodinami tik vietinės kilmės (Lietuvos Respublikos teritorijos) rūšių medžiai (išskyrus greitai augančių rūšių medžių, kurių kilmės rajonai nenustatyti, plantacinius želdinius), kurių kilmė pagrindžiama kilmės dokumentais – pareiškėjas / paramos gavėjas privalo turėti želdinamų medžių rūšių, nurodytų Miško dauginamosios medžiagos nuostatų, patvirtintų Lietuvos Respublikos aplinkos ministro 2003 m. spalio 29 d. įsakymu Nr. 521 „Dėl Miško dauginamosios medžiagos nuostatų patvirtinimo“, 1 priede, miško dauginamosios medžiagos kilmės sertifikatus ar miško dauginamosios medžiagos savininko (pardavėjo) patvirtintas šių sertifikatų kopijas. Taip pat privaloma turėti visų želdinamų medžių įsigijimo dokumentus (jei pareiškėjas / paramos gavėjas miško sodmenų nepirko, jis privalo pateikti jų krovinio važtaraštį ar perdavimo–priėmimo aktą);“.
. Pakeičiu 28 punktą ir jį išdėstau taip:
„. Paramos gavėjas per 10 darbo dienų nuo miško įveisimo, tačiau ne vėliau nei iki einamųjų metų, kai buvo įveistas miškas, lapkričio 1 d., Agentūrai pristato želdinamų medžių rūšių miško dauginamosios medžiagos kilmės sertifikatus ar miško dauginamosios medžiagos savininko (pardavėjo) patvirtintas šių sertifikatų kopijas ir želdinamų medžių įsigijimo dokumentus (jei pareiškėjas / paramos gavėjas miško sodmenų nepirko, jis privalo pateikti jų krovinio važtaraštį ar perdavimo–priėmimo aktą). Miško įveisimo data nustatoma remiantis data, kuria Agentūroje užregistruojami paramos gavėjo pateikti: želdinamų medžių rūšių miško dauginamosios medžiagos kilmės sertifikatai ar miško dauginamosios medžiagos savininko (pardavėjo) patvirtintos šių sertifikatų kopijos ir želdinamų medžių ir krūmų įsigijimo dokumentai (jeigu pareiškėjas / paramos gavėjas miško sodmenų nepirko, krovinio važtaraštis ar perdavimo–priėmimo aktas).“
. Pakeičiu 30 punkto pirmąją pastraipą ir ją išdėstau taip:
„. Miško želdinių ar žėlinių apskaitos metais VMT nustačius, kad želdinių ar žėlinių tankis neatitinka Miško atkūrimo ir įveisimo nuostatų reikalavimų, neprigiję miško sodmenys, žuvę želdiniai ar žėliniai turi būti atsodinti sodmenimis, laikantis Miško atkūrimo ir įveisimo nuostatų reikalavimų ir projekte nurodytos miško želdinių rūšinės sudėties, kad būtų įvykdyti su paramos paraiška pateikto projekto sprendiniai, nekeičiant paramos sumos:“.
. Pakeičiu 30.1 papunktį ir jį išdėstau taip:
„ jeigu miško želdinių apskaita atlikta pirmaisiais jų augimo metais, želdiniai turi būti atsodinti per tris artimiausius miško želdinimo sezonus nuo šio fakto nustatymo dienos. Atsodinęs miško želdinius, paramos gavėjas Agentūrai iki metų, kuriais baigiasi trečiasis miško želdinimo sezonas po miško atsodinimo, gruodžio 15 d. privalo pateikti pasodintų miško sodmenų miško dauginamosios medžiagos kilmės sertifikatus ar miško dauginamosios medžiagos savininko (pardavėjo) patvirtintas šių sertifikatų kopijas ir jų įsigijimo dokumentus (jei pareiškėjas / paramos gavėjas miško sodmenų nepirko, privalo pateikti jų krovinio važtaraštį ar perdavimo–priėmimo aktą);“.
. Pakeičiu 30.2 papunktį ir jį išdėstau taip:
„. jeigu miško želdinių ar žėlinių apskaita atlikta trečiaisiais jų augimo metais, želdiniai ar žėliniai turi būti atsodinti Miško atkūrimo ir įveisimo nuostatų 21 punkte nustatyta tvarka ir terminais. Atsodinęs miško želdinius ar žėlinius, paramos gavėjas Agentūrai iki metų, kuriais baigiasi Miško atkūrimo ir įveisimo nuostatuose nustatytas želdinių ar žėlinių atsodinimo terminas, gruodžio 15 d. privalo pateikti pasodintų miško sodmenų miško dauginamosios medžiagos kilmės sertifikatus ar miško dauginamosios medžiagos savininko (pardavėjo) patvirtintas šių sertifikatų kopijas ir jų įsigijimo dokumentus (jei pareiškėjas / paramos gavėjas miško sodmenų nepirko, privalo pateikti jų krovinio važtaraštį ar perdavimo–priėmimo aktą).“ 
. Pakeičiu 47 punktą ir jį išdėstau taip:
„. Įveisus mišką miško dauginamosios medžiagos kilmės sertifikatai ar miško dauginamosios medžiagos savininko (pardavėjo) patvirtintos šių sertifikatų kopijos ir sodmenų įsigijimo dokumentai (jeigu pareiškėjas / paramos gavėjas miško sodmenų nepirko, krovinio važtaraštis ar perdavimo–priėmimo aktas) turi būti teikiami elektroniniu būdu per ŽŪMIS portalą Taisyklių 28 punkte nurodytais terminais.“
. Pakeičiu 57 punktą ir jį išdėstau taip:
„. Sprendimas dėl miško įveisimo išmokos išmokėjimo priimamas per 120 kalendorinių dienų nuo tos dienos, kai paramos gavėjas Agentūrai pateikia želdinamų medžių rūšių sodmenų miško dauginamosios medžiagos kilmės sertifikatus ar miško dauginamosios medžiagos savininko (pardavėjo) patvirtintas šių sertifikatų kopijas ir įsigijimo dokumentus (jei pareiškėjas miško sodmenų nepirko, paramos gavėjas pateikia sodmenų krovinio važtaraštį ar perdavimo–priėmimo aktą), išskyrus miško žėlinius, kuriuose, vadovaujantis projektu, papildomai želdinti nereikia. Į 120 kalendorinių dienų terminą neįskaičiuojamas paklausimų paramos gavėjui išsiuntimo ir atsakymo gavimo, patikrų vietoje atlikimo laikotarpis.“
. Pakeičiu 58 punktą ir jį išdėstau taip:
„. Paramos gavėjui Agentūrai pateikus miško dauginamosios medžiagos kilmės sertifikatus ar miško dauginamosios medžiagos savininko (pardavėjo) patvirtintas šių sertifikatų kopijas, želdinamų medžių įsigijimo dokumentus (jei pareiškėjas miško sodmenų nepirko, jis privalo pateikti jų krovinio važtaraštį ar perdavimo–priėmimo aktą), per 40 kalendorinių dienų nuo dokumentų pateikimo dienos VMT įveistame miške gali atlikti miško želdinimo darbų kokybės įvertinimą.“
. Pakeičiu 65 punktą ir jį išdėstau taip:
„. Projektas gali būti tikslinamas iki želdinių ir žėlinių kokybės vertinimo, vėlesni pakeitimai negalimi (išskyrus atvejus, kai, atlikus įveisto miško ploto kadastrinius matavimus, tikslinamas įveisto miško plotas arba tikslinamas projektas, VMT nustačius, kad projektuotos medžių rūšys negali augti dėl netinkamų augavietės sąlygų). Atsiradus poreikiui keisti projektą ar jo duomenis po paramos paraiškos tinkamumo vertinimo, apie tai reikia informuoti Agentūrą ir gauti jos sutikimą. Keičiant projektą, paramos paraiškos ir (ar) projekto duomenis, paramos suma negali didėti. Jei pakeitus projektą, paramos paraiškos ir (ar) projekto duomenis paramos suma sumažėja, anksčiau išmokėtą didesnę paramos dalį paramos gavėjas privalo sugrąžinti (išskyrus, kai duomenys keičiami dėl force majeure aplinkybių). Projektas ar jo patikslinti duomenys turi būti nustatyta tvarka patvirtinti VMT direktoriaus įgalioto asmens (kai miškas veisiamas privačioje žemėje) arba valstybinių miškų valdytojo įgalioto asmens (kai miškas veisiamas valstybinėje žemėje).“
. Pakeičiu 69 punktą ir jį išdėstau taip:
„. Jei pareiškėjas po paramos paraiškos pateikimo per tris artimiausius miško želdinimo sezonus (rudens sezoną iki einamųjų metų lapkričio 1 d., pavasario sezoną iki einamųjų metų liepos 1 d.) Agentūrai nepateikia želdinamų medžių rūšių miško dauginamosios medžiagos kilmės sertifikatų ar miško dauginamosios medžiagos savininko (pardavėjo) patvirtintų šių sertifikatų kopijų ir želdinamų medžių įsigijimo dokumentų (jei pareiškėjas / paramos gavėjas miško sodmenų nepirko, privalo pateikti jų krovinio važtaraštį ar perdavimo–priėmimo aktą), parama neteikiama (paramos paraiška atmetama).“ 
. Pakeičiu 70 punkto pirmąją pastraipą ir ją išdėstau taip:
„. VMT įveistame miške pagal Agentūros atliktą įveistų plotų atranką gali vykdyti šiuos patikrinimus:“. 
. Pakeičiu 71 punktą ir jį išdėstau taip:
„. Septintaisiais miško želdinių augimo metais VMT atlieka želdinių kokybės vertinimą. Miško žėlinių, kuriuose papildomai želdinti nereikia, kokybės vertinimas atliekamas septintaisiais jų augimo metais po projekto sudarymo. Miško žėlinių, kuriuose želdinama papildomai, kokybės vertinimas atliekamas kaip miško želdinių.“
. Pakeičiu 72.6 papunktį ir jį išdėstau taip:
„. VMT miško želdinimo darbų kokybės vertinimo metu nustačius, kad bent du iš miško želdinimo darbų (sodmenų kokybė, pasodinimo kokybė, želdinių tankis) įvertinti blogai, miško įveisimo išmoka mažinama 25 proc. Jei ir sodmenų, ir pasodinimo kokybė įvertinama blogai – miško įveisimo išmoka mažinama 50 proc.;“.
. Pakeičiu 72.7.1 papunktį ir jį išdėstau taip:
„. jei VMT želdinių ir žėlinių apskaitos metais nustato, kad visos projekte numatytos priežiūros ir apsaugos priemonės neatliktos, miško priežiūros, apsaugos ir ugdymo išmoka patikrinimo metais nemokama. Jei Pažymoje apie miško želdinių ir žėlinių apskaitą pateikti nurodymai projekte suprojektuotoms ir netinkamai atliktoms miško želdinių ir (arba) žėlinių apsaugos ir (arba) priežiūros priemonėms įvykdyti, tokiu atveju miško priežiūros, apsaugos ir ugdymo išmokos suma patikrinimo metais mažinama 50 proc.;“.
. Pakeičiu 72.7.2 papunktį ir jį išdėstau taip:
„. jei paramos gavėjas per tris artimiausius želdinimo sezonus nuo želdinių ir žėlinių apskaitos atlikimo dienos po to, kai buvo nustatyta, kad reikia atsodinti žuvusius želdinius ir (arba) žėlinius (kai apskaita atlikta pirmaisiais želdinių augimo metais), taip pat, jei paramos gavėjas iki metų, kuriais baigiasi Miško atkūrimo ir įveisimo nuostatų 21 punkte nustatytas želdinių ar žėlinių atsodinimo terminas, gruodžio 15 d. (kai apskaita atlikta trečiaisiais želdinių ir (arba) žėlinių augimo metais) neatsodino Pažymoje apie miško želdinių ir žėlinių apskaitą nurodytų žuvusių medelių ir šiose Taisyklėse numatyta tvarka nepateikė atsodinti panaudotų sodmenų miško dauginamosios medžiagos kilmės sertifikatų ar miško dauginamosios medžiagos savininko (pardavėjo) patvirtintų šių sertifikatų kopijų ir įsigijimo dokumentų (jei pareiškėjas / paramos gavėjas miško sodmenų nepirko, jis privalo pateikti krovinio važtaraštį ar perdavimo–priėmimo aktą), parama nutraukiama, o ankstesniais metais išmokėta parama už miško priežiūrą, apsaugą ir ugdymą susigrąžinama;“.
. Pakeičiu 72.7.4 papunktį ir jį išdėstau taip:
„. kai želdinių ir žėlinių kokybės vertinimo metais nepageidaujami (želdiniuose – neprojektuotų, žėliniuose – netikslinių rūšių) medžiai ir krūmai stelbia pušis ir (arba) ąžuolus, o kitų medžių rūšių želdiniuose ir (arba) žėliniuose nepageidaujamų medžių ir krūmų vidutinis aukštis 1,5 karto didesnis už projektuotų ir (ar) tikslinių rūšių medžių vidutinį aukštį, arba projektuotų ar tikslinių (tik žėliniuose) medžių rūšių vidutinis aukštis įvertinamas „blogai“, parama nutraukiama (už atitinkamą plotą) ir paramos gavėjas turi sugrąžinti visas miško priežiūros, apsaugos ir ugdymo išmokas už atitinkamą plotą, kuriame nustatyti pažeidimai. Kai želdinių ir (arba) žėlinių kokybės vertinimo metais VMT nustato, kad miško želdinių ir (arba) žėlinių rūšinė sudėtis įvertinama „blogai“, paramos gavėjas turi sugrąžinti miško įveisimo ir miško priežiūros, apsaugos ir ugdymo išmokos skirtumą, kuris apskaičiuojamas iš paramos gavėjo gautos miško įveisimo ir miško priežiūros, apsaugos ir ugdymo išmokos atėmus sumą, apskaičiuotą pagal VMT nustatytą miško želdinių ir (arba) žėlinių rūšinę sudėtį. Toliau miško priežiūros, apsaugos ir ugdymo išmokos mokamos pagal VMT nustatytą miško želdinių ir (arba) žėlinių rūšinę sudėtį, jei pagal tokią rūšinę sudėtį išmoka mažesnė;“.
. Pakeičiu 72.8.1 papunktį ir jį išdėstau taip:
„. jei VMT želdinių ir žėlinių apskaitos metais nustato ir Pažymoje apie miško želdinių ir žėlinių apskaitą nurodo, kad visos projekte numatytos priežiūros ir apsaugos priemonės neatliktos, privaloma grąžinti 30 proc. miško įveisimo išmokos. Jei Pažymoje apie miško želdinių ir žėlinių apskaitą VMT pateikia nurodymus projekte suprojektuotoms ir netinkamai atliktoms miško želdinių ir (arba) žėlinių apsaugos ir (arba) priežiūros priemonėms įvykdyti, privaloma grąžinti 10 proc. miško įveisimo išmokos;“.
. Pakeičiu 72.8.2 papunktį ir jį išdėstau taip:
„. jei paramos gavėjas per tris artimiausius miško želdinimo sezonus nuo želdinių ir žėlinių apskaitos atlikimo dienos, kai buvo nustatyta, kad reikia atsodinti žuvusius želdinius (kai apskaita atlikta pirmaisiais želdinių augimo metais), taip pat, jei paramos gavėjas iki metų, kuriais baigiasi Miško atkūrimo ir įveisimo nuostatų 21 punkte nustatytas želdinių ar žėlinių atsodinimo terminas, gruodžio 15 d. (kai apskaita atlikta trečiaisiais želdinių augimo metais) neatsodino Pažymoje apie miško želdinių ir žėlinių apskaitą nurodytų žuvusių medžių ir šiose Taisyklėse numatyta tvarka nepateikė sodmenų, kuriais atsodintas miškas, miško dauginamosios medžiagos kilmės sertifikatų ar miško dauginamosios medžiagos savininko (pardavėjo) patvirtintų šių sertifikatų kopijų ir sodmenų įsigijimo dokumentų (jei paramos gavėjas miško dauginamosios medžiagos nepirko, jis privalo pateikti krovinio važtaraštį ar perdavimo–priėmimo aktą), privaloma grąžinti visą projektui išmokėtą miško įveisimo išmoką;“.
. Pakeičiu 72.8.4 papunktį ir jį išdėstau taip:
„. kai želdinių ir žėlinių kokybės vertinimo metais nepageidaujami (želdiniuose – neprojektuotų, žėliniuose –  netikslinių rūšių) medžiai ir krūmai stelbia pušis ir (arba) ąžuolus, o kitų medžių rūšių želdiniuose ir (arba) žėliniuose nepageidaujamų medžių ir krūmų vidutinis aukštis 1,5 karto didesnis už projektuotų ir (ar) tikslinių rūšių medžių vidutinį aukštį, arba projektuotų ar tikslinių (tik žėliniuose) medžių rūšių vidutinis aukštis įvertinamas „blogai“, paramos gavėjas turi sugrąžinti 30 proc. miško įveisimo išmokos už atitinkamą plotą, kuriame nustatyti pažeidimai. Kai želdinių ir (arba) žėlinių kokybės vertinimo metais VMT miško želdinių ir (arba) žėlinių rūšinę sudėtį įvertina „blogai“, paramos gavėjas turi sugrąžinti miško įveisimo išmokos skirtumą, kuris apskaičiuojamas iš paramos gavėjui išmokėtos miško įveisimo išmokos atėmus sumą, apskaičiuotą pagal VMT nustatytą miško želdinių ir (arba) žėlinių rūšinę sudėtį;“.
. Pakeičiu 72.11 papunktį ir jį išdėstau taip:
„. jei VMT teisės aktuose numatyta tvarka negali atlikti įveisto miško želdinimo darbų kokybės vertinimo, parama nemokama (paramos paraiška atmetama);“.
. Pakeičiu 1 priedo V skyriaus 3 punktą ir jį išdėstau taip:
„3.	Miško želdinimo ir žėlimo projektas, patvirtintas VMT direktoriaus įgalioto asmens (kai miškas veisiamas privačioje žemėje) arba valstybinių miškų valdytojo įgalioto asmens (kai miškas veisiamas valstybinėje žemėje), kartu su erdviniais vektoriniais duomenimis ir kitais pridedamais dokumentais. 	□	|_|_|“


. Pakeičiu 1 priedo VIII skyriaus 16 punktą ir jį išdėstau taip:
„. Jeigu miško želdinių ar žėlinių apskaitos metais VMT nustato, kad želdinių ar žėlinių tankis neatitinka Miško atkūrimo ir įveisimo nuostatų reikalavimų, privalau atsodinti žuvusius želdinius ir (arba) žėlinius, kad būtų įvykdyti su Paramos paraiška pateikto Miško želdinimo ir žėlimo projekto sprendiniai, nekeičiant paramos sumos, ir Agentūrai iki metų, kuriais baigiasi trečiasis miško želdinimo sezonas po miško atsodinimo (kai miško želdinių apskaita atlikta pirmaisiais miško augimo metais), bei iki metų, kuriais baigiasi Miško atkūrimo ir įveisimo nuostatų 21 punkte nustatytas želdinių ar žėlinių atsodinimo terminas (kai miško želdinių ar žėlinių apskaita atlikta trečiaisiais augimo metais), gruodžio 15 d. pristatyti želdinamų medžių rūšių miško dauginamosios medžiagos kilmės sertifikatus ar miško dauginamosios medžiagos savininko (pardavėjo) patvirtintas šių sertifikatų kopijas ir želdinamų medžių įsigijimo dokumentus.“
. Pakeičiu 1 priedo VIII skyriaus 17 punktą ir jį išdėstau taip:
„. Žinau, kad miškui įveisti galiu naudoti tik vietinės kilmės (Lietuvos Respublikos teritorijos) miško dauginamąją medžiagą, o įveisęs mišką per 10 darbo dienų, tačiau ne vėliau nei iki einamųjų metų, kai buvo įveistas miškas, lapkričio 1 d., turiu pateikti želdinamų medžių rūšių miško dauginamosios medžiagos kilmės sertifikatus ar miško dauginamosios medžiagos savininko (pardavėjo) patvirtintas šių sertifikatų kopijas ir želdinamų medžių ir krūmų įsigijimo dokumentus arba krovinio važtaraštį ar perdavimo–priėmimo aktą.“
. Pakeičiu 1 priedo VIII skyriaus 18 punktą ir jį išdėstau taip:
„. Žinau, kad įveisus mišką Valstybinė miškų tarnyba įveistame miške gali atlikti miško želdinimo darbų kokybės vertinimą, miško želdinių ir žėlinių apskaitą ir miško želdinių ir žėlinių kokybės, ugdymo kirtimų kokybės vertinimą. Taip pat žinau, kad atliekamose įveisto miško patikrose galiu dalyvauti pats ar įgalioti kitą atsakingą asmenį, kuris dalyvautų patikros metu.“



Žemės ūkio ministras                  						           Kęstutis Navickas

